**§ РАЗЯСНЕНИЕ ОТНОСНО ПОПЪЛВАНЕ И ПОДАВАНЕ НА *КОНКУРСНА ДОКУМЕНТАЦИЯ ЗА ИЗБОР НА ОБСЛУЖВАЩА БАНКА ЗА НУЖДИТЕ НА***

***„СБДПЛР-Котел ЕООД”***

**ВЪЗЛОЖИТЕЛ:** „**Специализирана болница за долекуване,продължително лечение и рехабилитация-Котел” ЕООД**

ГР.Котел, УЛ.”Изворска ” №85

ЗА КОНТАКТИ: ТЕЛ.045342473;0889880211 ФАКС 045342473

**ОПИСАНИЕ НА ПРЕДМЕТА НА ПОКАНАТА, ТЕХНИЧЕСКИ УСЛОВИЯ И УКАЗАНИЯ ЗА УЧАСТНИЦИТЕ**

**І.ОПИСАНИЕ НА ПРЕДМЕТА НА ПОРЪЧКАТА**

1. Настоящата процедура е за избор на обслужваща банка за нуждите на „СБДПЛР-Котел” ЕООД– ВЪЗЛОЖИТЕЛ

**ІІ.ТЕХНИЧЕСКИ УСЛОВИЯ ЗА ИЗПЪЛНЕНИЕ НА ПОРЪЧКАТА**

1. Обслужващата банка извършва всички необходими банкови операции свързани с дейността на „СБДПЛР-Котел” ЕООД.

2. Срока на изпълнение на поръчката е 1 година от датата на подписване на договор за възлагане на услугата. Услугите се заплащат въз основа на оферираните единични цени от определения за изпълнител участник.

3.Място и начин на изпълнение – банковия офис на изпълнителя и интернет банкиране извършвано от ВЪЗЛОЖИТЕЛЯ.

4.Да са банкови институции, които разполагат с банков офис или представителство на територията на гр. Котел.

**ІІІ.УКАЗАНИЯ ЗА УЧАСТНИЦИТЕ**

***1.Общи условия***

**1.1.Разходи по участие в процедурата**

Разходите по комплектоване на офертите са за сметка на участниците в процедурата. Участниците не могат да имат претенции по направените от тях разходи, включително и при некласиране. Разходите по подготовка на документацията и дейността на комисията са за сметка на Възложителя.

**1.2.Представяне на офертите**

Участниците в процедурата лично или чрез упълномощено лице представят офертите си на място или по пощата с препоръчано писмо с обратна разписка и в срок, съгласно публичната покана за откриване на процедурата. Не се приемат предложения – незапечатани, маркирани и с нарушена цялост. Всеки участник има право да представи **само една оферта** и само един вариант на офертния материал.

При изготвянето на офертата всеки участник трябва да се придържа точно към обявените от Възложителя условия. Всеки участник до изтичането на срока за подаване на офертите в процедурата може да промени, допълни или оттегли офертата си.

**1.3.Разяснения**

1.Възложителят публикува ПОКАНАТА за участие официалния сайт на Министерство на здравеопазването ,на електронната страница на лечебното заведение и в един местен ежедневен вестник.

**2.Срокът за получаване на офертите е 20.11.2015г. ,16,00ч.-в деловодството на болницата**

**3.Отварянето на офертите на участниците е на 23.11.2015г., 10,00ч. часа в заседателната зала на болницата**

***2.Форма и съдържание на оферта***

**УЧАСТНИКА ПОДАВА ОТДЕЛНА ОФЕРТА В ПЪЛЕН КОМПЛЕКТ ОТ ВСИЧКИ ИЗИСКУЕМИ ДОКУМЕНТИ ПО Т.2.**

**При комплектоване на документите в плик № 1 документи „Документи за подбор” следва да са в оригинал, нотариално заверено копие или заверени от участника с „Вярно с оригинала”, подпис и мокър печат.**

Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес.

Пликът с офертата съдържа два отделни запечатани непрозрачни и надписани плика, както следва:

1. плик № 1 с надпис "Документи за подбор", в който се поставят документите, изисквани от възложителя, отнасящи се до критериите за подбор на участниците или кандидатите;

2. плик № 2 с надпис "Предлагана цена", който съдържа ценовото предложение на участника, неговото техническото предложение за изпълнение на неколичествените критерии на възложителя

**2.1.Съдържание на плик №1 – „Документи за подбор”:**

2.1.1.Представяне на участник – попълва се Формуляр №1 и се прилагат попълнени декларации Формуляри №2, заедно с копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец,заедно с

2.1.2. Декларация за липса на обстоятелствата по чл.47, ал.9 - формуляр №4 Изискванията се отнасят за управителите или за членовете на управителните органи на кандидатите или участниците, а в случай, че членове са юридически лица – за техните представители в съответния управителен орган и липса на декларираните обстоятелства

2.1.3. Офертен формуляр – Формуляр 3 – попълнен с отбелязване за начина на изпълнение на поръчката.

2.1.4. Доказателства за технически възможности и квалификация:

2.1.4.1.Списък декларация на основните договори за услуги с предмет, сходен с предмета на настоящата поръчка или сходни, изпълнени през последните три години придружени с референции – формуляр №8.

2.1.4.2. Лиценз за извършване на банкова дейност .

2.1.5. Валидност на офертата в календарни дни не по малко от 90 дни - формуляр №7.

2.1.6 Заверен Формуляр № 5-удостоверяващ,че кандидата е запознат с него. Проектът на договора не се попълва, но се парафира на всяка страница/подписва и подпечатва/.

**ПРЕДЛАГАНАТА ЦЕНА НЕ СЕ ПОПЪЛВА** ;

2.1.7.**Нотариално заверено пълномощно** на лицето, упълномощено да представлява участника при отваряне на офертите, съгласно чл.68, ал.3 от ЗОП, ако желае да присъства.

2.1.8.Списък на документите, съдържащи се в офертата, подписан от кандидата.Списъкът трябва да указва номерата на страниците на документите.Списъкът се прилага в началото на офертата преди всички други документи.

**2.2.Съдържание на плик №2 – „Предлагана цена”:**

Финансовата оферта на кандидата съдържа:

1. Единична цена за всяка предлагана банкова операция , такса и лихва– формуляр №6.

2. Попълва се формуляр №9 – Техническо предложение.

3. Всеки кандидат може да представи само една оферта

Офертата се подписва от законния представител на лицето, което я подава или от изрично упълномощено от него лице.

**Забележка: Предложената от участника такса, лихва следва да е положително число и да дава възможност за изчисление по формулата. Посочването на нулева такса в лева ще води до отстраняване от участие в процедурата, включително и в случаите, когато такава стойност се получава и след извършване на закръгляване.Т.е. не могат да се посочват стойности по-малки от 0,01лева.**

***Всички документи, представляващи копия, задължително се парафират “Вярно с оригинала”, подпис и мокър печат.***

***Офертата с приложените документи се представя в систематизиран вид и страниците се номерират съобразно списъка с документите.***

**2.3.Запечатване и маркиране на офертите**

2.3.1.Документите **задължително систематизирани и подредени съобразно изискванията на т.2**се запечатват в непрозрачни пликове №1 с надпис "Документи за подбор" и №2 с надпис “Предлагана цена”.

2.3.2.Плик №1 и плик №2 се запечатват в трети непрозрачен плик, в горния ляв ъгъл на който се изписва:

**“Оферта за участие в процедура за избор на обслужваща банка за нуждите на „СБДПЛР-КОТЕЛ” ЕООД**.

В долния десен ъгъл участникът посочва адрес за кореспонденция, телефон и по възможност факс и електронен адрес.

2.3.3.Върху плика не се поставят никакви други обозначения и не се полагат фирмени печати.

2.3.4.Участниците са обвързани с офертите си за период от 90 календарни дни, считано от крайния срок за подаване на офертите. Възложителят може да поиска от класираните участници да удължат срок на валидност на офертите си до момента на сключване на договора за обществена поръчка.

***3.Разглеждане, оценка и класиране на офертите***

Възложителят назначава комисия за провеждане на процедура за обществена поръчка, като определя нейния състав и резервни членове. Комисията се състои от нечетен брой членове, най-малко от трима, единият от които задължително е правоспособен юрист, а останалите са лица, притежаващи необходимата професионална квалификация и практически опит в съответствие с обекта и сложността на поръчката. Комисията се назначава след изтичане на срока за приемане на офертите и се обявява в деня, определен за отваряне на офертите. Възложителят определя срок за работа на комисията, който не може да бъде по-дълъг от срока на валидност на офертите. Членовете на комисията са длъжни да пазят в тайна обстоятелствата, които са узнали във връзка със своята работа в комисията. Решенията на комисията се взимат с мнозинство от членовете й. Когато член на комисията е гласувал против дадено решение, той е длъжен да подпише протокола от заседанието на комисията с особено мнение и писмено да изложи мотивите си.

3.1.Отваряне и разглеждане на офертите.

3.1.1. Комисията, назначена от възложителя за разглеждане, оценка и класиране на офертите, започва работа след получаване на списъка с участниците и представените оферти.

3.1.2. При промяна на датата и часа на отваряне на офертите участниците се уведомяват писмено.

3.1.3. Отварянето на офертите е публично и на него могат да присъстват участниците в процедурата или техни упълномощени представители.

3.1.4. Комисията отваря офертите по реда на тяхното постъпване и проверява за наличието на два отделни запечатани плика, след което най-малко двама от нейните членове подписват документите, съдържащи се в плик № 2. Комисията предлага по един представител от присъстващите участници да подпише документите от плик № 2 на останалите участници.

3.1.5. В присъствието на лицата по т.3.1.3 комисията отваря плик № 1 и извършва проверка на съответствието на документите със списъка, като ги оповестява на всички участници.

3.1.6. След извършването на действията по т.3.1.4. и т.3.1.5. приключва публичната част от заседанието на комисията.

3.2. Комисията предлага за отстраняване от участие в процедурата участник, който:

3.2.1. който не е представил някой от необходимите документи;

3.2.2. за когото са налице обстоятелства по чл. 47, ал. 1 и 5 от ЗОП и посочените в обявлението обстоятелства по чл. 47, ал. 2 от ЗОП;

3.2.3. който е представил оферта, която не отговаря на предварително обявените условия на възложителя;

3.2.4. който е представил оферта, която не отговаря на изискванията на чл. 57, ал. 2.

3.2.5.Комисията не може да предложи за отстраняване участник, когато в държавата членка, в която е установен, той има право да предоставя съответната услуга независимо от статута или правноорганизационната му форма.

3.2.6. Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5, и посочените в обявлението обстоятелства по чл. 47, ал. 2 в 7-дневен срок от настъпването им.

3.3Отваряне на плик№2 “Предлагана цена”.

3.3.1.Пликът с цената, предлагана от участник, чиято оферта не отговаря на изискванията на възложителя, не се отваря.

При отварянето на плика с предлаганата цена имат право да присъстват участниците в процедурата или техни упълномощени представители.

3.3.2.Оценяване на офертите

3.3.2.1.Комисията разглежда допуснатите оферти и ги оценява в съответствие с предварително обявените условия.

3.3.2.2. В случай че комплексните оценки на две или повече оферти са равни, когато е избран критерият икономически най-изгодна оферта, за такава се приема тази оферта, в която се предлага най-ниска цена на общата прогнозна месечна стойност.

3.3.3. Комисията провежда публично жребий за определяне на изпълнител между класираните на първо място оферти, ако поръчката се възлага по критерий "икономически най-изгодна оферта", но тази оферта не може да се определи по реда на т.3.3.2.2.

3.4.Протокол за работата на комисията.

3.4.1. Комисията съставя протокол за разглеждането, оценяването и класирането на офертите, който съдържа:

3.4.1.1. състав на комисията и списък на консултантите;

3.4.1.2. списък на участниците, предложени за отстраняване от процедурата, и мотивите за отстраняването им;

3.4.1.3. резултатите от разглеждането и оценяването на допуснатите оферти , включително кратко описание на предложенията на участниците и оценките по всеки показател, когато критерият за оценка е икономически най-изгодната оферта;

3.4.1.4. класирането на участниците, чиито оферти са допуснати до разглеждане и оценяване;

3.4.1.5. дата на съставяне на протокола;

3.4.1.6. особени мнения , в случай, че има такива със съответните мотиви на членовете на комисията.

3.5. Протоколът на комисията се подписва от всички членове и се предава на Възложителя заедно с цялата документация за утвърждаване..

3.6. Комисията приключва своята работа с предаване на протокола на възложителя.

Председателят , членовете на комисията и консултантите нямат право да огласят предложенията на участниците, освен пред определени длъжностни лица и контролни органи.

***4. Методика и критерии за оценка и класиране***

### Методиката и критериите за оценка са съобразени с ПРАВИЛНИК за реда за упражняване правата на държавата в търговските дружества с държавно участие в капитала, като оценката на участниците се извършва по неколичествени и количествени показатели

Критерий за оценка на офертите – икономически най-изгодната оферта, при следните

показатели:

**1.НЕКОЛИЧЕСТВЕНИ ПОКАЗАТЕЛИ**:

|  |  |  |
| --- | --- | --- |
|  | **НЕКОЛИЧЕСТВЕНИ ПОКАЗАТЕЛИ** | **ТОЧКИ** |
| **ОНП1** | Развитие на клонова мрежа: Наличие на банков клон в гр.Котел | **18** |
| **ОНП2** | Срок на обслужване на плащанията | **7** |
| **ОНП3** | Надеждност на платформа за интернет банкиране | **6** |
| **ОНП4** | Наличие на собствени банкомати | **5** |
| **ОНП** | **ОБЩ БРОЙ ТОЧКИ** | **36** |

* 1. **Показател „Развитие на клонова мрежа: наличие на банков клон“** **/ОНП1/ до 18 точки:**

- участник който разполага с банков клон в населеното място на Възложителя

- получава 18 т.;

- участник който не разполага с банков клон в населеното място на Възложителя - получава 0 т.

**1.2. Показател „Срок на обслужване на плащанията“ /ОНП2/ - до 7 точки:**

Срокът за обслужване на плащанията се предлага в часове

Оценката на показателя **ОНП2** се изчислява по следната формула:

**ОНП2 = Пмин./ПУ\*7, където:**

**Пмин** е най – кратък предложен срок за обслужване на плащанията от участник;

**ПУ** е срокът предложен от участника, чието предложение се оценява

**1.3. Показател „Надеждност на платформа за интернет банкиране“ /ОНП3/ до 6 точки:**

**1.3.1. Подпоказател „Възможност за интернет банкиране“ (ОНП3.1) – до 3 точки**

- участник предложил две или повече платформи за интернет банкиране получава – 3 т.

- участник предложил една платформа за интернет банкиране получава – 1 т.

**1.3.2. Подпоказател „Наличие на защитни механизми (ОНП3.2) до 3 точки:**

- участник предложил наличие на два или повече предвидени защитни механизми – получава 3т.

- участник, предложил наличие на един предвиден защитен механизъм – получава 1т.

**Оферта на участник, който не е предложил нито един защитен механизъм, няма да бъде разглеждана.**

Оценката по показател „Надеждност на платформа за интернет банкиране“ /ОНП3/ се формира от сбора на присъдените оценки по всеки от подпоказателите на този показател по следната формула:

**ОНП3=ОНП3.1 + ОНП3.2**

**4.1.Показател „ Наличие на брой собствени банкомати в населеното място на Възложителя“ /ОНП4/до 5точки.**

- наличие на повече от един банкомат -5т.

- наличие на един банкомат – 3т.

- липса но банкомат – 0т.

**Оценката по „Неколичествените показатели“ се формира от сбора на всички неколичествени показатели по следната формула:**

**ОНП = ОНП1+ ОНП2+ОНП3+ОНП 4**

**2. КОЛИЧЕСТВЕНИ ПОКАЗАТЕЛИ /ОКП/:**

|  |  |  |
| --- | --- | --- |
|  | **КОЛИЧЕСТВЕНИ ПОКАЗАТЕЛИ** | **ТОЧКИ** |
| **КП1** | Такса месечно обслужване по разплащателна сметка в лева | **4** |
| **КП2** | Такса за вноска на каса по разплащателна сметка в лева | **2** |
| **КП3** | Такса за теглене на каса по разплащателна сметка в лева | **2** |
| **КП4** | Такса за изходящ междубанков превод в лв. по БИСЕРА чрез електронно банкиране | **7** |
| **КП5** | Такса за изходящ междубанков превод в лв. по БИСЕРА чрез пл. нареждане на хартиен носител | **5** |
| **КП6** | Такса за изходящ междубанков превод в лв. по РИНГС чрез електронно банкиране | **7** |
| **КП7** | Такса за изходящ междубанков превод в лв. по РИНГС чрез пл. нареждане на хартиен носител | **5** |
| **КП8** | Такса за вътрешнобанков превод в лв. чрез електронно банкиране | **8** |
| **КП9** | Такса за вътрешнобанков превод в лв. чрез пл. нареждане на хартиен носител | **6** |
| **КП10** | Месечен лихвен процент за разплащателна сметка в лева | **8** |
| **ОКП** | **ОБЩ БРОЙ ТОЧКИ** | **54** |

**2.1. Показател „Такса месечно обслужване по разплащателна сметка в лева“ /КП1/ - до 4 точки**

Оценката по показателя **КП1** се изчислява по следната формула:

**КП1 = КП1мин/КП1у\*4**, където:

**КП1мин** е най - ниската предложена от участник такса за месечно обслужване по разплащателна сметка в лева

**КП1у** е таксата за месечно обслужване по разплащателна сметка в лева предложена от участника, чието предложение се оценява.

**2.2. Показател “Такса за вноска на каса по разплащателна сметка в лева“ /КП2/ - до 2 точки.**

Оценката по показателя **КП2** се изчислява по следната формула:

**КП2 = КП2мин/КП2у\*2, където:**

**КП2мин** е най - ниската предложена от участник такса за вноска на каса по разплащателна сметка в лева

**КП2у** е таксата за вноска на каса по разплащателна сметка в лева предложена от участника, чието предложение се оценява

**2.3. Показател „Такса за теглене на каса по разплащателна сметка в лева“ /КП3/ до 2 точки.**

Оценката по показателя **КП3** се изчислява по следната формула:

**КП3=КП3мин/КП3у\*2, където:**

**КП3мин** е най - ниската предложена от участник такса за теглене на каса по разплащателна сметка в лева

**КП3у** е таксата за теглене на каса по разплащателна сметка в лева предложена от участника, чието предложение се оценява

**2.4. Показател “Такса за изходящ междубанков превод в лева по БИСЕРА чрез електронно банкиране“/КП4/ до 7 точки.**

Оценката по показателя **КП4** се изчислява по следната формула:

**КП4 = КП4мин/КП4у\*7, където:**

**КП4мин** е най - ниската предложена от участник такса за изходящ междубанков превод в лева по БИСЕРА чрез електронно банкиране

**КП4у** е таксата за изходящ междубанков превод в лева по БИСЕРА чрез електронно банкиране предложена от участника, чието предложение се оценява

**2.5. Показател“Такса за изходящ междубанков превод в лева по БИСЕРА чрез платежно нареждане на хартиен носител“ /КП5/ до 5 точки.**

Оценката по показателя **КП5** се изчислява по следната формула:

**КП5 = КП5мин/КП5у\*5, където:**

**КП5мин** е най - ниската предложена от участник такса за изходящ междубанков превод в лева по БИСЕРА чрез платежно нареждане на хартиен носител

**КП5у** е таксата за изходящ междубанков превод в лева по БИСЕРА чрез платежно нареждане на хартиен носител предложена от участника, чието предложение се оценява

**2.6. Показател “Такса за изходящ междубанков превод в лева по РИНГС чрез електронно банкиране“ /КП6/ до 7 точки.**

Оценката по показателя **КП6** се изчислява по следната формула:

**КП6 = КП6мин/КП6у\*7, където:**

**КПмин** е най - ниската предложена от участник такса за изходящ междубанков превод в лева по РИНГС чрез електронно банкиране

**КП6у** е таксата за изходящ междубанков превод в лева по РИНГС чрез електронно банкиране предложена от участника, чието предложение се оценява

**2.7. Показател “Такса за изходящ междубанков превод в лева по РИНГС чрез платежно нареждане на хартиен носител“ /КП7/ до 5 точки.**

Оценката по показателя **КП7** се изчислява по следната формула:

**КП7 = КП7мин/КП7у\*5, където:**

**КП7мин** е най - ниската предложена от участник такса за изходящ междубанков превод в лева по РИНГС чрез платежно нареждане на хартиен носител

**КП7у** е таксата за изходящ междубанков превод в лева по РИНГС чрез платежно нареждане на хартиен носител предложена от участника, чието предложение се оценява

**2.8. Показател „Такса за вътрешнобанков превод в лева чрез електронно банкиране“ /КП8/ - до 8 точки**

Оценката по показателя **КП8** се изчислява по следната формула:

**КП8 = КП8мин/КП8у\*8, където:**

**КП8мин** е най - ниската предложена от участник такса за вътрешнобанков превод в лева чрез електронно банкиране;

**КП8у** е таксата за вътрешнобанков превод в лева чрез електронно банкиране предложена от участника, чието предложение се оценява

**2.9. Показател „Такса за вътрешнобанков превод в лева чрез платежно нареждане на хартиен носител“ /КП9/ до 6 точки.**

Оценката по показателя **КП9** се изчислява по следната формула:

**КП9 = КП9мин/КП9у\*6, където:**

**КП9мин** е най - ниската предложена от участник такса за вътрешнобанков превод в лева чрез платежно нареждане на хартиен носител ;

**КП9у** е таксата за вътрешнобанков превод в лева чрез платежно нареждане на хартиен носител предложена от участника, чието предложение се оценява

**2.10. Показател „Месечен лихвен процент за разплащателна сметка в лева“ /КП10/ - до 8 точки.**

Оценката по показателя **КП10** се изчислява по следната формула:

**КП10 = КП10у/КП10мах\*8, където:**

**КП10у** е месечният лихвен процент за разплащателна сметка в лева, предложен от участника, чието предложение се оценява .

**КП10мах** е най - високият месечен лихвен процент за разплащателна сметка в лева предложен от участник.

Оценката по **„КОЛИЧЕСТВЕНИТЕ ПОКАЗАТЕЛИ“**  се формира от сбора на всички количествени показатели по следната формула:

**ОКП=КП1+КП2+КП3+КП4+КП5+КП6+КП7+КП8+КП9+КП10**

Посочените такси и лихвени проценти:

- Следва да са конкретни ;

- Не следва да съдържат условия.

При представяне на индикативни стойности или такива с условия, на участника ще бъдат присъдени **0 /нула**/ точки по съответния показател.

**КОМПЛЕКСНА ОЦЕНКА:**

**Икономически най-изгодна е офертата, получила най-висока комплексна оценка/КО/ от максимално възможни 90 точки като сбор от оценките на съответните показатели съгласно формулата:**

**КО = ОНП+ОКП**

**ВСИЧКИ ДОПЪЛНИТЕЛНО ПРЕДЛАГАНИ УСЛУГИ ИЗВЪН ОБЯВЕНИТЕ ЩЕ БЪДАТ ВЗЕТИ ПОД ВНИМАНИЕ И ОЦЕНЕНИ ОТ КОМИСИЯТ ПО ШЕСТОБАЛНАТА СИСТЕМА**.

***Комисията класира допуснатите до разглеждане оферти по низходящ ред, въз основа на получената обща оценка, като първият от тях се определя за изпълнител на обществената поръчка. На първо място се класира предложението, получило най -висока комплексна оценка.***

***5.Обявяване на резултатите***

Възложителят в срок от 7 работни дни от приключване работата на комисията обявява с мотивирано решение класирането на участниците и участника, определен за изпълнител, както и отстранените от процедурата участници и оферти и мотивите за отстраняването им.

***6.Договор за обществена поръчка***

6.1. Възложителят сключва писмен договор за обществена поръчка с участника, класиран от комисията на първо място и определен за изпълнител в резултат на проведената процедура.

6.2. Договорът за обществена поръчка включва задължително всички предложения от офертата на участника, въз основа на които е определен за изпълнител.

6.3. Възложителят сключва договора в ДЕСЕТДНЕВЕН срок след влизане в сила на решението за определяне на изпълнител.

Възложителят поканва спечелилия участник да подпише договора – писмено с покана, изпратена по пощата с обратна разписка, връчена на ръка срещу разписка или на електронния адрес посочен в административните сведения.

Поканата се изпраща на обявения адрес във Формуляр №1. Възложителят не носи отговорност за неправилно, непълно или неточно посочен адрес в Административните сведения.

При подписване на договора, участника, определен за изпълнител представя:

-документите по чл.47, ал.10 и чл.48, ал.2 от ЗОП;

Възложителя не сключва договор, ако участника определен за изпълнител при подписване на договора:

- не изпълни задължението по чл. 47, ал.10 и чл. 48, ал. 2 от ЗОП;

Възложителя не сключва договор, ако участника определен за изпълнител откаже да сключи договор или не се яви за сключването му на определената дата от Възложителя.

Клаузите на договора трябва да са в съответствие с представения в документацията за участие проекто-договор и включват задължително всички предложения от офертата на участника, въз основа на които е определен за изпълнител. Неуточнените въпроси се уреждат по пътя на преговори между двете страни.

За всички неуредени въпроси във връзка със сключването, изпълнението и прекратяването на договора се прилагат разпоредбите на Търговския закон и на Закона за задълженията и договорите.

***7.Прекратяване на процедурата за възлагане на обществена поръчка***

7.1.Възложителят прекратява процедурата за възлагане на обществена поръчка с мотивирано решение, когато:

7.1.1. не е подадена нито една оферта или заявление за участие или няма кандидат или участник, който отговаря на изискванията по чл. 47 - 53а от ЗОП;

7.1.2. всички оферти не отговарят на предварително обявените условия от възложителя;

7.1.3. всички оферти, които отговарят на предварително обявените от възложителя условия, надвишават финансовия ресурс, който той може да осигури;

7.1.4. първият класиран участник откаже да сключи договор;

7.1.5. отпадне необходимостта от провеждане на процедурата в резултат на съществена промяна в обстоятелствата, включително при невъзможност да се осигури финансиране за изпълнението на поръчката по причини, които възложителят не е могъл да предвиди;

7.1.6. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата.

7.1.7. поради наличие на някое от основанията по чл. 42, ал. 1 от ЗОП не се сключва договор за обществена поръчка.